CELEX: 32017R1587
Language: da
Date: 2017-09-19 00:00:00
Title: Kommissionens gennemførelsesforordning (EU) 2017/1587 af 19. september 2017 om ændring af forordning (EU) nr. 642/2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn

20.9.2017   
            
            
               DA
            
            
               Den Europæiske Unions Tidende
            
            
               L 241/15
            
         KOMMISSIONENS GENNEMFØRELSESFORORDNING (EU) 2017/1587
   af 19. september 2017
   om ændring af forordning (EU) nr. 642/2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 180, og
   ud fra følgende betragtninger:
   
               (1)
            
            
               I Kommissionens forordning (EU) nr. 642/2010 (2) fastlægges der regler om beregningen og fastsættelsen af importtolden for visse produkter, herunder produkter henhørende under KN-kode 1001 11 00, 1001 19 00, ex 1001 99 00 (blød hvede af god kvalitet, i andre tilfælde), 1002 10 00 og 1002 90 00.
            
         
               (2)
            
            
               I henhold til Rådets afgørelse (EU) 2017/38 (3) besluttede Rådet midlertidigt at anvende den samlede økonomi- og handelsaftale mellem Canada på den ene side og Den Europæiske Union og dens medlemsstater på den anden side (i det følgende benævnt »aftalen«).
            
         
               (3)
            
            
               I artikel 2.4 i aftalen fastsættes bestemmelser om nedsættelse eller afskaffelse af told på varer med oprindelse i en af parterne i overensstemmelse med toldafviklingsplanerne i bilag 2-A til aftalen. I punkt 3, litra d), i dette bilag fastsættes der bestemmelser for afskaffelsen af told på visse varer, herunder produkter henhørende under KN-kode 1001 11 00, 1001 19 00, ex 1001 99 00 (blød hvede af god kvalitet, i andre tilfælde), 1002 10 00 og 1002 90 00, i otte lige store etaper, der starter på datoen for aftalens ikrafttræden.
            
         
               (4)
            
            
               Forordning (EU) nr. 642/2010 bør derfor ændres. De foreslåede ændringer bør gælde fra den 21. september 2017 for aftalens midlertidige anvendelse, og denne forordning bør derfor træde i kraft hurtigst muligt.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   I forordning (EU) nr. 642/2010 foretages følgende ændringer:
   
               1)
            
            
               I artikel 2 tilføjes følgende stykke:
               »5.   For så vidt angår produkter med oprindelse i Canada henhørende under KN-kode 1001 11 00, 1001 19 00, ex 1001 99 00 (blød hvede af god kvalitet, i andre tilfælde), 1002 10 00 og 1002 90 00 fastsættes importtolden som en procentsats af den told, der er fastsat i overensstemmelse med stk. 2 og, hvor det er relevant, stk. 4. Den procentsats, der skal anvendes, er fastsat i bilag Ia. Importtolden nedrundes mindst til den nærmeste tusindedel EUR (0,001).«
            
         
               2)
            
            
               Teksten i bilaget til nærværende forordning indsættes som nyt bilag Ia.
            
         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 21. september 2017.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. september 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Kommissionens forordning (EU) nr. 642/2010 af 20. juli 2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn (EUT L 187 af 21.7.2010, s. 5).
   
      (3)  Rådets afgørelse (EU) 2017/38 af 28. oktober 2016 om midlertidig anvendelse af den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side (EUT L 11 af 14.1.2017, s. 1080).
   
      BILAG
      »
            BILAG Ia
            
               De i artikel 2, stk. 5, omhandlede procentsatser
            
            
                        År
                     
                     
                        Procentsats
                     
                  
                        2017
                     
                     
                        87,5
                     
                  
                        2018
                     
                     
                        75
                     
                  
                        2019
                     
                     
                        62,5
                     
                  
                        2020
                     
                     
                        50
                     
                  
                        2021
                     
                     
                        37,5
                     
                  
                        2022
                     
                     
                        25
                     
                  
                        2023
                     
                     
                        12,5
                     
                  
                        2024 og alle efterfølgende år
                     
                     
                        0 (toldfri)
                     
                  «